
	COMISIA PENTRU ADMINISTRAŢIE PUBLICĂ,

AMENAJAREA TERITORIULUI ŞI ECHILIBRU ECOLOGIC 


	Bucureşti,
	2.05.2011

	Nr.
	26/148


Către

BIROUL PERMANENT AL CAMEREI DEPUTAŢILOR


Vă înaintăm, alăturat, raportul asupra propunerii legislative privind modificarea Legii numărul 351/2001 privind aprobarea Planului de amenajare a teritoriului naţional - Secţiunea a IV-a Reţeaua de localităţi, trimisă comisiei pentru examinare pe fond, cu adresa nr. Pl.x 129 din 11 aprilie 2011.

PREŞEDINTE,

SULFINA BARBU
Comisia pentru administraţie publică, amenajarea teritoriului şi echilibru ecologic

Telefon: 414-1125, 414-1126; Fax: 314.69.34; e-mail: cp06@cdep.ro

COMISIA PENTRU ADMINISTRAŢIE PUBLICĂ, AMENAJAREA TERITORIULUI ŞI ECHILIBRU ECOLOGIC
	Bucureşti,
	2.05.2011

	Nr.
	26/148


R A P O R T      
asupra propunerii legislative privind modificarea Legii numărul 351/2001 privind aprobarea Planului de amenajare a teritoriului naţional - Secţiunea a IV-a Reţeaua de localităţi

În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată, prin adresa nr. Pl.x 129 din 11 aprilie 2011, cu dezbaterea pe fond în procedură obişnuită, a propunerii legislative privind modificarea Legii numărul 351/2001 privind aprobarea Planului de amenajare a teritoriului naţional - Secţiunea a IV-a Reţeaua de localităţi.
La întocmirea prezentului raport Comisia a avut în vedere avizul favorabil al Consiliului Legislativ (nr.387/1.04.2011).

Propunerea legislativă are ca obiect de reglementare modificarea art.7 alin.(1) din Legea nr.351/2001 privind aprobarea Planului de amenajare a teritoriului naţional – Secţiunea a IV-a – Reţeaua de localităţi, cu modificările şi completările ulterioare, în sensul prevederii posibilităţii asocierii într-un parteneriat voluntar, în scopul înfiinţării de zone metropolitane aferente spaţiului urban pentru unităţile administrativ-teritoriale din zona municipiilor reşedinţă de judeţ, şi nu numai a unităţilor administrativ-teritoriale din zona municipiilor de rangul I, astfel cum se prevede în prezent.

Comisia propune Plenului Camerei Deputaţilor adoptarea propunerii legislative cu amendamente admise astfel cum sunt redate în Anexa la prezentul raport.

 Propunerea legislativă face parte din categoria legilor organice, conform art.73 alin.(3) lit.o) din Constituţia României, republicată.
La dezbaterile care au avut loc în şedinţa comisiei din 19 aprilie 2011 au participat, în conformitate cu prevederile art.54 şi 55 din Regulamentul Camerei Deputaţilor, republicat, domnul Bogdan Suditu – şef serviciu în cadrul Ministerul Dezvoltării Regionale şi Turismului şi domnul Petru Tagorean – director în cadrul Ministerul Administraţiei şi Internelor.
La lucrările comisiei au fost prezenţi 29 deputaţi, din totalul de 30 membri ai comisiei.
Raportul comisiei a fost adoptat cu unanimitate de voturi.
Camera Deputaţilor este prima Cameră sesizată potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat. 

	PREŞEDINTE,
	SECRETAR,

	Sulfina BARBU
	Gheorghe CIOCAN


Expert, Roxana Feraru
ANEXA
Amendamente admise

În urma dezbaterilor, Comisia propune adoptarea propunerii legislative cu următoarele modificări:

	Nr. crt.
	Text Lege nr.351/2001
	Text propunere legislativă
	Amendamente propuse
	Motivarea amendamentelor propuse

	0
	1
	2
	3
	4

	1. 
	
	LEGE

Privind modificarea Legii numărul 351/2001 privind aprobarea Planului de amenajare a teritoriului naţional – Secţiunea a IV-a Reţeaua de localităţi
	LEGE

pentru modificarea art.7 alin.(1) din Legea nr.351/2001 privind aprobarea Planului de amenajare a teritoriului naţional – Secţiunea a IV-a – Reţeaua de localităţi
(Autor: Comisia pentru administraţie publică, amenajarea teritoriului şi echilibru ecologic)


	Tehnică legislativă.

	2. 
	
	
Articol unic: Articolul 7, alineatul 1 din Legea numărul 351 pe 2001 privind aprobarea Planului de amenajare a teritoriului naţional – Secţiunea a IV-a Reţeaua de localităţi se modifică după cum urmează:
	
Articol unic. – Alineatul (1) al articolului 7 din Legea nr.351/2001 privind aprobarea Planului de amenajare a teritoriului naţional – Secţiunea a IV-a – Reţeaua de localităţi, publicată în Monitorul Oficial al României, Partea I, nr.408 din 24 iulie 2001, cu modificările şi completările ulterioare, se modifică şi va avea următorul cuprins:

(Autor: Comisia pentru administraţie publică, amenajarea teritoriului şi echilibru ecologic)


	Tehnică legislativă.

	3. 
	
Art. 7. - (1) În vederea dezvoltării echilibrate a teritoriului din zona Capitalei României şi a municipiilor de rangul I unităţile administrativ-teritoriale de bază din aceste zone se pot asocia într-un parteneriat voluntar în scopul înfiinţării de zone metropolitane aferente spaţiului urban. Asocierea contribuie la întărirea complementarităţilor între aceste unităţi şi factorii de decizie interesaţi în dezvoltarea teritoriului. 


	Art. 7. 


(1) În vederea dezvoltării echilibrate a teritoriului din zona Capitalei României şi a municipiilor reşedinţă de judeţ unităţile administrativ-teritoriale de bază din aceste zone se pot asocia într-un parteneriat voluntar în scopul înfiinţării de zone metropolitane aferente spaţiului urban. Asocierea contribuie la întărirea complementarităţilor între aceste unităţi şi factorii de decizie interesaţi în dezvoltarea teritoriului.
	
“Art.7 - (1) În vederea dezvoltării echilibrate a teritoriului din zona Capitalei României şi a municipiilor reşedinţă de judeţ unităţile administrativ-teritoriale de bază din aceste zone se pot asocia într-un parteneriat voluntar în scopul înfiinţării de zone metropolitane aferente spaţiului urban. Asocierea contribuie la întărirea complementarităţilor între aceste unităţi şi factorii de decizie interesaţi în dezvoltarea teritoriului.”

(Autor: Comisia pentru administraţie publică, amenajarea teritoriului şi echilibru ecologic)


	Tehnică legislativă.

